inn żmien għal żmien jidher xi ħadd li M b'għemilu jagħmel ġieh lil Ħal Wieħed minn dawn kien Hu twieled f'Ħal Tarxien fl-1886. Ta' eta żgħira daħal jaħdem ma ħaddied li kellu ħanut fil-Marsa. Wara rama għal rasu b'ħanut fi Triq Bormla, il-Fgura. Wara l-1921 rama bħala ħaddied fi Vjal Simmons, Ħal Tarxein. Bħala passatemp kien jaħdem in-nar ta' l-art ma' ħuh u Leli iż-Żurrieqi li kienu nies professjonisti f'dak ix-xogħol. Dawn kienu jagħmlu u jbiegħu in-nar lill-irħula oħra bħal Ħal Luqa, Ħal Safi u l-Kalkara. Ma kienx jonqos li kienu jaħdmu n-nar għall-festa tal-Lunzjata kif ukoll fil-festa tad-Duttrina, li dak iż-żmien kien isir jew wara il-knisja jew f'Misraf is-Suq. F'dak iż-żmien waqt il-quddiesa kien ikun heinm xi raġel li jgħid ir-rużarju. Mattew kien wieħed minn dawn l- irġiel. Bħala Tarxiniż ma setax jonqes li jkun devot ta' Marija Annuzjata, iżda kien iħobb ukoll iżejjen għall-festa tal-Madonna tad-Duttrina. Ta' min jgħid li dak iż-żmien il-festa tal-Lunzjata kienet tiġi fl-ewwel Ħadd fuq l-Għid, għax qabel kienet issir fil-25 ta' Marzu li dejjem kien jaħbat fir-Randan bl-inkwatri u bl-istatwi mgħottija —bl-iswed:-Il-festa tad-Duttrina kienet issir f'Ħadd it-Trinita u għalhekk wieħed seta jarma il-bandalori b'moħħu ftit aktar mistrieħ minħabba t-temp. Barra x-xogħol tan-nar, kien iħobb jagħmel statwi jew anġli tal-kartapesta. L-ewwel biċċa xogħol li għamel kien il-wiċċ ta' anġlu li fuqu titpoġġa ir-relikwarju fuq l-artal tad-Duttrina fil-festa tagħha. Kien għamel l-anġli li kienu jitwaħħlu mal-linef tal-Knisja Parrokjali qabel ma saru l-lopop. Kien jiġbor kull ġimgħa bieb bieb kemm għall-festa tal-Lunzjata kif ukoll f'tad-Duttrina li kien qam mitejn lira. Dan kien għal ħabta tas-sena 1949. Għall-ħabta tal-1950 Mattew għamel statwa tal-Lunzjata tal-kartapesta ftit iżgħar minn dik tal-parroċċa li għadha s'issa miżmuma f'dar privata f'Ħal Tarxien, kif ukoll għadd mhux ħażin ta' statwi tal-Lunzjata li fihom xi pied għoli u li għadhom jinstabu f'diversi djar f'dan ir-raħal. Sa fejn nafu għamel statwa tad-Duttrina għolja xi pied u nofs. Barra minn dawn kollha fid-dar tiegħu għad hemm statwa tal-Lunzjata għolja xi pied (30 ċentimetru) magħmula mill-konkos. Għal ħafna snin kien prokoratur tal-fratellenza tal-Madonna tad-Duttrina, x'aktarx bejn is-snin 1931 u 1949. Kien ħabib kbir tal-kappillan ta' dawk iż-żmenijiet Dun Nikol Aquilina. Mattew ħadem l-istatwi tal-profeti li għadhom 'jintużaw fil-festa tal-Lunzjata li wieħed isib fuq l-artali tad-Duttrina, taċ-Ċintura, tal-Konċizzjoni u ta' Sant' Anna. Kien Mattew li daħal biex issir l-induratura tal-vara tad-Duttrina. Ġabar ukoll minn għand ħafna nies għal girlanda ugħall-erba' gastri bil-fjuretti għall-istatwa tad-Duttrina. Wieħed benefattur minn Ħal Tarxien kien imħajjar minn Mattew biex jagħmel iż-żewġ lanterni u s-Salib li jintużaw fil-festi prinċipali. Il-karta tal-Glorja u l-missal li jintużaw fil-festa tad-Duttrina kienu wkoll miġbura minn seħibna Mattew. Kien hu ukoll li rranġa l-injam tan-niċċa fejn titpoġġa l-istatwa tal-Madonna tad-Duttrina. Għand il-familja tiegħu ghad hemm statwa ta' Malta li Mattew ħadem ftit snin qabel ma miet. Ħadem ukoll xi statwi għal irħula oħra. F'Birkirkara hemm statwa tal-Madonna tal-Karmnu li għandha ħdejna patri u soru karmelitani. Fil-każin tal-Banda ta' San Gabrijel ta' Ħal Balzan hemm statwa tal-Lunzjata magħmula minn Mattew. Ħadem ukoll statwa ta' San Pawl li qeda fi Queensland, Awstralja. Dan il-benefattur Tarxiniż miet fil-25 ta' Jannar 1967. Dan it-tagħrif dwar il-kompajżan tagħna, Mattew Agius, ġbartu minn għand bintu Ġużeppa, is-sur Frans Cassar u l-Kav. Jaċebhi A. Jarrugia